wannaphong/clean_thaiwikipedia huggingface dataset:
# วิกฤตตัวประกันสถานทูตอิสราเอลประจำประเทศไทย พ.ศ. 2515
วิกฤตตัวประกันสถานทูตอิสราเอลประจำประเทศไทย พ.ศ. 2515 เกิดขึ้นเมื่อวันที่ 28 ธันวาคม พ.ศ. 2515 เริ่มขึ้นจากการที่ผู้ก่อการปาเลสไตน์กลุ่ม แบล็กเซปเทมเบอร์ เข้าจู่โจมสถานทูตอิสราเอลในกรุงเทพและจับบุคลากรภายในเป็นตัวประกัน หลังจากการเจรจาอยู่นาน 19 ชั่วโมงPeter O'Loughlin.Arab Terroristes Flown to Cairo After Releasing Six Hostages,The Telegraph - Dec 30, 1972 ผู้ก่อการก็ยินยอมที่จะถอนตัว โดยแลกกับความปลอดภัยของตนที่ประเทศอียิปต์

 รายละเอียดของเหตุการณ์ 
การโจมตีเริ่มขึ้นในวันที่ 28 ธันวาคม พ.ศ. 2515 เป็นวันที่พระบาทสมเด็จพระมหาภูมิพลอดุลยเดชมหาราช บรมนาถบพิตรทรงสถาปนาสมเด็จพระเจ้าลูกยาเธอ เจ้าฟ้าวชิราลงกรณขึ้นเป็นสยามมกุฎราชกุมารแห่งประเทศไทย เมื่อผู้ก่อการแบล็ค เซปเทมเบอร์ 2 คนแฝงตัวเข้าไปในงานเลี้ยงภายในสถานทูต ในขณะที่อีก 2 คนปีนข้ามกำแพงสถานทูตพร้อมกับปืนกลเข้าไปในอาคารจากนั้นจึงทำการยึดตัวสถานทูต ผู้ก่อการอนุญาตให้ชาวไทยทั้งหมดในตึกออกไปได้ แต่ให้เหลือเอกอัครราชทูตอิสราเอลประจำกัมพูชา ชิมอน อาวิมอร์ ที่อยู่ในเหตุการณ์ เลขานุการเอก นิตซาน ฮาดาส และภรรยา รวมถึงเจ้าหน้าที่ของสถานทูตรวม 6 คนไว้เป็นตัวประกัน

หลังจากนั้น ผู้ก่อการได้ย้ายตัวประกันไปยังชั้นสองของอาคารสามชั้นและเรียกร้องการปล่อยตัวนักโทษ 36 คนในเรือนจำอิสราเอล โดยผู้ก่อการขู่ว่าจะระเบิดสถานทูตทิ้ง ถ้าข้อเรียกร้องไม่ได้รับการตอบสนองภายในเวลา 8 นาฬิกาของวันที่ 29 ธันวาคม

พล.อ.อ. ทวี จุลละทรัพย์ เสนาธิการทหารและรัฐมนตรีว่าการกระทรวงเกษตรและสหกรณ์ได้รับมอบหมายจากรัฐบาลไทยให้เป็นผู้เข้าไปเจรจากับผู้ก่อการพร้อมกับชักชวน
พล.จ. ชาติชาย ชุณหะวัณ รัฐมนตรีว่าการกระทรวงต่างประเทศ (ตำแหน่งและยศในขณะนั้น ภายหลังได้รับพระราชยศเป็นพลตรีหลังจากเหตุการณ์นี้) ให้มาร่วมเจรจาด้วยท่ามกลางเสียงคัดค้านในที่ประชุมประภัสสร เสวิกุล.อภินิหารข้าวหมกไก่, คมชัดลึก  แต่ภายหลังก็ยินยอม ทั้งนี้ได้รับความร่วมมือจากเอกอัครราชทูตอียิปต์ประจำประเทศไทย มุสตาฟา เอล อาซอย และผู้นำมุสลิมเข้าไปช่วยเจรจาด้วย

19 ชั่วโมงผ่านไป ผู้ก่อการก็ตกลงที่จะวางอาวุธและปล่อยตัวประกันทั้งหมดแลกกับการที่ไทยจะต้องจัดเครื่องบินนำตัวผู้ก่อการไปส่งยังกรุงไคโร ประเทศอียิปต์ โดยผู้ก่อการได้เดินทางออกจากสถานทูตโดยรถบัสไปยังสนามบินขึ้นเครื่องบินของสายการบินไทยโดยมีเจ้าหน้าที่ของไทยซึ่งมีรัฐมนตรีอยู่ 2 คนรวมถึงเอกอัครราชทูตอียิปต์ประจำประเทศไทยโดยสารไปเป็นประกันด้วย

 ภายหลัง 
ก่อนที่จะขึ้นเครื่องบิน ผู้ก่อการได้ให้ปืนกลในเหตุการณ์เป็นของขวัญแก่นายกรัฐมนตรีจอมพล ถนอม กิตติขจร กระบอกหนึ่ง ส่วนอีกกระบอกมอบให้ พล.อ. ประพาส จารุเสถียร ผู้บัญชาการกองทัพบกArab Gunmen Free 6 Held in Bangkok,St. Petersburg Times - Dec 29, 1972 ผู้ก่อการปาเลสไตน์ได้รับการต้อนรับเป็นอย่างดีจากรัฐบาลอียิปต์ โดยหลังจากที่พวกเขาลงจากเครื่องบิน ผู้ก่อการได้ถูกนำไปขึ้นรถตำรวจโดยไม่ได้ใส่กุญแจมือแต่อย่างไรAP.'Bloody Munich' massacre averted as Arabs give up Israeli hostages, The Montreal Gazette - Dec 30, 1972 ส่วนสำนักข่าวต่าง ๆ ในอียิปต์ต่างเรียกพวกเขาเป็นวีรบุรุษ ในด้านของอิสราเอล นายกรัฐมนตรีของอิสราเอลในขณะนั้นคือ โกลดา เมอีร์ และคณะได้แสดงความชื่นชมและขอบคุณรัฐบาลไทยอย่างยิ่งสำหรับการจัดการอันระมัดระวังซึ่งทรงประสิทธิภาพและมีความรับผิดชอบอย่างสูง (active vigilance and supreme responsibility)Bangkok Terrorists Given Heroes Welcome in Cairo,The Palm Beach Post - Dec 30, 1972
# แอร์มาเก๊า
แอร์มาเก๊า  เป็นสายการบินประจำเขตปกครองพิเศษมาเก๊า สำนักงานใหญ่ตั้งอยู่ที่มาเก๊า ให้บริการเที่ยวบินประจำประหว่างมาเก๊ากับจีนแผ่นดินใหญ่ และจุดหมายระหว่างประเทศอื่นๆ จากท่าอากาศยานนานาชาติมาเก๊า

ฝูงบิน
thumb|แอร์มาเก๊า แอร์บัส A321 ที่ญี่ปุ่น (2006)
แอร์มาเก๊าประกอบไปด้วยอากาศยานโดยสารและขนส่งสินค้าดังต่อไปนี้ (ข้อมูล ณ เมษายน 2012):

+ แอร์มาเก๊าอากาศยานประจำการผู้โดยสารทะเบียนชื่อเส้นทางJYรวมแอร์บัส เอ 319-10058116124B-MAKRio Yangziระยะสั้นB-MALRio AmareloB-MAMLago Sol LuaB-MANRio Huang PuB-MAORio Yaluzangbuแอร์บัส เอ 320-200212138150B-MAHIlha da Madeiraระยะสั้นB-MAXDevelopmentแอร์บัส เอ 321-100416162178B-MABLotusระยะสั้นB-MAFAcoresB-MAGIlha de ColoaneB-MARHao Jiangแอร์บัส เอ 321-200316162178B-MAJFarol Da Guiaระยะสั้น&ระยะกลางB-MAPRio Das PerolasB-MAQLago TaiTotal14
# โบสถ์ปาไว
โบสถ์ปาไว  หรือ รู้จักกันในชื่อ โบสถ์แผ่นดินไหว (“Earthquake Baroque” church) ตั้งอยู่ที่ Ilocos Norte ประเทศฟิลิปปินส์ เริ่มก่อสร้างในปี ค.ศ. 1694 และเสร็จสมบูรณ์ในปี ค.ศ.1894  หอระฆังสร้างขึ้นจากหินปะการัง ตั้งอยู่ห่างจากตัวโบสถ์ เพื่อความปลอดภัยหากเกิดแผ่นดินไหวหรือพายุไต้ฝุ่น  นอกจากนี้ยังใช้หอระฆังเป็นหอสังเกตการณ์ในช่วงการปฏิวัติฟิลิปปินส์ปีค.ศ.1896และระหว่างสงครามโลกครั้งที่ 2  ตัวอาคารได้รับความเสียหายจากแผ่นดินไหวในปี  ค.ศ.1865   และปี ค.ศ.1885  

ในปี  ค.ศ.2000 มีการขุดพบหลักฐานทางโบราณคดียุคก่อนประวัติศาสตร์ เช่น โครงกระดูก และเครื่องปั้นดินเผา ในบริเวณโบสถ์ ปัจจุบันได้นำไปแสดงไว้ที่พิพิธภัณฑสถานแห่งชาติ  อดีตประธานาธิบดีเฟอร์ดินานด์ มาร์กอส ได้ประกาศให้โบสถ์ปาไว เป็นสมบัติของชาติ เป็นหนึ่งในสี่โบสถ์บาร็อคของฟิลิปปินส์ (Baroque Churches of the Philippines) ที่ได้รับการขึ้นทะเบียนมรดกโลกจากองค์การยูเนสโก  ตัวโบสถ์เป็นศิลปะผสมระหว่างแบบกอทิก บาร็อค และได้รับอิทธิพลของศิลปะแบบจีนและชวา สร้างจาก อิฐ  หินปะการัง และไม้แปรรูป.
# ปลาหมอเฮโรส
ปลาหมอเฮโรส  เป็นสกุลของปลาน้ำจืดสกุลหนึ่ง ในวงศ์ปลาหมอสี (Cichlidae) ในวงศ์ย่อย Cichlasomatinae ใช้ชื่อสกุลว่า Heros (/เฮ-โรส/) ซึ่งมาจากภาษากรีก (ἥρως) หมายถึง "วีรบุรุษ" หรือ "ฮีโร่" ในภาษาอังกฤษ ตั้งชื่อสกุลโดย โยฮานน์ ยาค็อบ แฮ็คเคล นักสัตววิทยาชาวออสเตรีย

ปลาหมอสีในสกุลนี้ มีรูปร่างโดยรวม คือ กลมรี ลำตัวแบนข้างมาก หน้าผากลาดโค้งลงมากถึงปาก ปากมีขนาดเล็ก ภายในปากมีฟันเรียงรายอยู่มากมาย  ในตัวเต็มวัยหน้าผากจะมีลักษณะโหนกนูนเล็กน้อย ดวงตามีขนาดใหญ่อยู่ด้านข้างของส่วนหน้า หากมองด้านตรงจะเห็นดวงตาปูดออกมาเล็กน้อย

มีขนาดโตเต็มที่ประมาณ 10-12 นิ้ว แพร่กระจายพันธุ์ในลุ่มแม่น้ำสายใหญ่ ๆ ในทวีปอเมริกาใต้ เช่น แม่น้ำโอรีโนโก, แม่น้ำอเมซอน ในแหล่งน้ำสภาพที่นิ่ง ลึก และมีวัสดุต่าง ๆ ให้หลบซ่อนตัว เช่น ตอไม้หรือโขดหิน

เป็นปลาที่ใช้บริโภคกันในท้องถิ่น และนิยมเลี้ยงเป็นปลาสวยงาม มีการเพาะขยายพันธุ์ต่าง ๆ มากมาย จนได้สีที่สวยกว่าปลาที่มีอยู่ดั้งเดิมในธรรมชาติ[ The mouth-brooding Severum, Heros severus ] หน้า 56, คอลัมน์ บุก Rio Amazonras ตลุยตลาดปลา เมืองมาเนาส์ ประเทศบราซิล โดย ผศ.สมหมาย เจนกิจการ, RoF. นิตยสาร Aquarium Biz ฉบับที่ 12 ปีที่ 1: มิถุนายน 2011 

การจำแนก
Heros efasciatus Heckel, 1840    
Heros notatus (Jardine in Schomburgk, 1843)    
Heros severus Heckel, 1840 
Heros spurius Heckel, 1840 จาก itis.gov
# วงศ์ย่อยปลาพีค็อกแบส
วงศ์ย่อยปลาพีค็อกแบส  เป็นวงศ์ย่อยของปลาน้ำจืดในวงศ์ปลาหมอสี (Cichlidae) ใช้ชื่อวิทยาศาสตร์ว่า Cichlinae (/ซิค-ลิค-เน่/)

เป็นปลากินเนื้อ ที่มีขนาดแตกต่างออกไปตั้งแต่ 1 เมตร จนถึงขนาดเพียงไม่กี่เซนติเมตร มีลำตัวเรียวยาว กรามแข็งแรง กระจายพันธุ์ในทวีปอเมริกาใต้ แบ่งออกเป็นสกุลต่าง ๆ ได้ 3 สกุล ดังนี้

Cichla  Bloch & Schneider, 1801
Crenicichla Heckel, 1840
Teleocichla  Kullander, 1988 Kullander, S.O, 1988: Teleocichla, a new genus of South American rheophilic cichlid fishes with six new species (Teleostei: Cichlidae). Copeia, 1988 (1): 196-230. ISSN: 0045-851 Heckel, J.J. 1840: Johann Natterer's neue Flussfische Brasilien's nach den Beobachtungen und Mittheilungen des Entdeckers beschrieben (Erste Abtheilung, Die Labroiden). Annalen des Wiener Museums der Naturgeschichte, 2: 325-471, Pls. 29-30
# ปลาหมอออสเซลาริส
ปลาหมอออสเซลาริส  ปลาน้ำจืดขนาดกลางค่อนไปทางใหญ่ชนิดหนึ่ง ในวงศ์ปลาหมอสี (Cichlidae)

มีรูปร่างยาวปานกลาง ลำตัวแบนข้างเหมือนปลากะพง ริมฝีปากหนา มีกรามแข็งแรง ดวงตากลมโต เมื่อขนาดโตเต็มที่แล้วจะมีโหนกขึ้นบริเวณส่วนหัวด้านบน พื้นลำตัวมีสีเหลืองเขียวอมส้ม มีลักษณะเด่น คือ มีแถบสีดำที่ลำตัวและโคนหาง และมีจุดสีดำเหนือแผ่นปิดเหงือก และที่บริเวณครีบอก

มีขนาดโตเต็มที่ยาวได้ถึง 75 เซนติเมตร กระจายพันธุ์ในแหล่งน้ำขนาดใหญ่ในหลายประเทศในทวีปอเมริกาใต้ เป็นปลาที่กินปลาขนาดเล็ก และสัตว์น้ำต่าง ๆ เป็นอาหาร รวมถึงแมลงด้วย

เป็นปลาที่นิยมตกกันเป็นเกมกีฬา ใช้บริโภคเป็นปลาเศรษฐกิจในท้องถิ่น และนิยมเลี้ยงเป็นปลาสวยงาม ซึ่งปัจจุบันได้เพาะขยายพันธุ์ได้เป็นที่สำเร็จแล้ว จนกลายเป็นปัญหาทางสิ่งแวดล้อมในเรื่องชนิดพันธุ์ต่างถิ่นเช่น สหรัฐอเมริกา, ญี่ปุ่น, สิงคโปร์, มาเลเซีย และประเทศไทย ซึ่งปลาสามารถที่จะปรับตัวและแพร่ขยายพันธุ์ได้เองในธรรมชาติ โดยตัวเมียสามารถวางไข่ได้ครั้งละ  5,000 ถึง 15,000 ฟอง Cichla ocellaris  ปลาแบส : เกมกีฬาที่เสี่ยงต่อการรุกรานสัตว์น้ำพื้นเมือง
# ปลาโอรีโนโกพีค็อกแบส
ปลาโอรีโนโกพีค็อกแบส (ชื่อท้องถิ่น: Tucanare) ปลาน้ำจืดขนาดกลางค่อนไปทางใหญ่ชนิดหนึ่ง ในวงศ์ปลาหมอสี (Cichlidae)

มีรูปร่างคล้ายกับปลาหมอออสเซลาริส (C. ocellaris‎) ที่อยู่ในสกุลเดียวกัน ต่างกันที่ปลาโอรีโนโกพีค็อกแบสจะไม่มีแถบสีดำที่ลำตัว และไม่มีจุดสีดำที่เหนือแผ่นปิดเหงือก

มีขนาดโตเต็มที่ได้ 61.7 เซนติเมตร แพร่กระจายพันธุ์เฉพาะแม่น้ำโอรีโนโก ในประเทศเวเนซุเอลา และโคลอมเบีย และแม่น้ำริโอเนโกร ในประเทศบราซิล โดยพบกระจายอยู่ทั้งในบริเวณที่ใกล้ชายฝั่ง และในร่องน้ำลึก รวมทั้งบึงที่มีส่วนติดต่อกับแม่น้ำสายใหญ่ด้วย ค่าความเป็นกรดเป็นด่างของน้ำที่ปลาอาศัยอยู่ที่ระหว่าง 5.5-6.5 pH อุณหภูมิประมาณ 27-23 องศาเซลเซียส 

จากการศึกษาพบว่า ปลาโอรีโนโกพีค็อกแบสกินอาหารหลัก คือ ปลาในกลุ่มปลาคาราซิน และแมลง รวมถึงสัตว์น้ำมีกระดองแข็งด้วย 

เป็นปลาอีกชนิดหนึ่งที่นิยมตกกันเป็นเกมกีฬา เป็นปลาที่ใช้บริโภค โดยพบขายในตลาดสดท้องถิ่น และเลี้ยงเป็นปลาสวยงามหน้า 53, บุก Rio Amazoras ตลุยตลาดปลา เมืองมาเนาส์ ประเทศบราซิล คอลัมน์ Wild Ambition โดย ผศ.สมหมาย เจนกิจการ, RoF นิตยสาร Aquarium Biz ฉบับที่ 12 ปีที่ 1: มิถุนายน 2011

รูปภาพ
# ปลาพีค็อกแบส
ปลาพีค็อกแบส  เป็นสกุลของปลาน้ำจืดขนาดกลางจนถึงขนาดใหญ่ ในวงศ์ปลาหมอสี (Cichlidae) โดยชื่อสามัญที่ว่า "Peacock bass" ที่หมายถึง "ปลากะพงนกยูง" นั้นมาจากลักษณะของลวดลายตามลำตัวและโคนครีบหางที่เป็นจุดสีทึบขนาดใหญ่คล้ายกับรำแพนหางของนกยูง โดยเฉพาะโคนครีบหางทั้ง 2 ข้าง

ใช้ชื่อสกุลว่า Cichla (/ซิค-คลา/) ซึ่งมาจากภาษากรีก (Kichle) หมายถึง "ปลาทะเลที่มีฟันแหลมและสีสวยแถบทะเลเขตร้อน"ปลาแบส : เกมกีฬาที่เสี่ยงต่อการรุกรานสัตว์น้ำพื้นเมือง จากกรมประมง

มีลักษณะลำตัวทั่วไป มีส่วนหัวขนาดใหญ่ ริมฝีปากหนา ลำตัวยาว พื้นลำตัวเป็นสีเขียวอมส้ม เป็นปลาที่ดวงตาขนาดใหญ่ และสายตาดี มีพละกำลังมากมาย เป็นปลากินเนื้อที่มีขนาดกลางจนถึงขนาดใหญ่ โดยชนิดที่ใหญ่ที่สุด อาจยาวได้ถึง 30 นิ้ว จัดเป็นปลากินเนื้อน้ำจืดที่มีขนาดใหญ่ที่สุดจำพวกหนึ่งที่พบได้ในทวีปอเมริกาใต้

ขณะที่ยังเป็นลูกปลาวัยอ่อนอยู่ จะมีสีอ่อนกว่าปลาที่เต็มวัย และมีแถบสีดำขนานกับลำตัวของตั้งแต่แก้มไปจนถึงหาง เมื่อโต แถบดังกล่าวจะหายไป

กระจายพันธุ์ในแม่น้ำสายหลักต่าง ๆ ในทวีปอเมริกาใต้ เช่น แม่น้ำโอรีโนโก และแม่น้ำอเมซอน เป็นต้น

เดิมได้มีการจำแนกออกเป็นชนิดต่าง ๆ ได้ 5 ชนิด โดยใช้เกณฑ์พิจารณาจากลวดลายและโครงสร้างของร่างกาย ได้แก่

Cichla intermedia Machado-Allison, 1971    
Cichla monoculus (Spix & Agassiz, 1831)    
Cichla ocellaris Bloch & Schneider, 1801 
Cichla orinocensis Humboldt, 1821    
Cichla temensis Humboldt, 1821  จาก itis.gov 

ต่อมา ในปี ค.ศ. 2006 ได้มีการศึกษาใหม่และจำแนกใหม่ เพิ่มออกเป็น 15 ชนิด ได้แก่

Cichla jariina Kullander & Ferreira, 2006
Cichla kelberi Kullander & Ferreira, 2006 
Cichla melaniae Kullander & Ferreira, 2006 
Cichla mirianae Kullander & Ferreira, 2006 
Cichla nigromaculata Jardine & Schomburgk, 1843
Cichla pinima Kullander & Ferreira, 2006
Cichla piquiti Kullander & Ferreira, 2006
Cichla pleiozona Kullander & Ferreira, 2006
Cichla thyrorus Kullander & Ferreira, 2006
Cichla vazzoleri Kullander & Ferreira, 2006

ด้วยความที่เป็นปลาขนาดใหญ่ จึงเป็นปลาที่ใช้บริโภคกันในท้องถิ่น จัดเป็นปลาเศรษฐกิจ และนิยมตกกันเป็นเกมกีฬา อีกทั้งยังนิยมเลี้ยงเป็นปลาสวยงาม ซึ่งหลายชนิดสามารถเพาะขยายพันธุ์ได้แล้ว จนกลายเป็นชนิดพันธุ์ต่างถิ่นในบางพื้นที่  Invasive Alien Species - The Peacock Bass in Malaysia
# โอมาร์ มาลากอน
โอมาร์ ปูเอนเตส มาลากอน (3 เมษายน ค.ศ. 1956 –) เป็นหัวหน้าสตาฟฟ์โค้ชชาวคิวบาหนังสือพิมพ์บ้านเมือง » มวยสากลเหลือ 1'แก้ว' ที่ให้การช่วยเหลือและฝึกซ้อมแก่นักมวยสากลสมัครเล่นทีมชาติไทย ตั้งแต่สมัยโอลิมปิกฤดูร้อน 2008La medalla olímpica del boxeador tailandés Kaeo tiene sabor cubano  และมีส่วนช่วยนักกีฬามวยสากลสมัครเล่นทีมชาติไทยในโอลิมปิกทุกราย ทั้งสายลม อาดี, ฉัตรชัย บุตรดี และแก้ว พงษ์ประยูร“โอมาร์ มาลากอน” หนักใจแทน 3 กำปั้นไทย ลุย “ลอนดอนเกมส์” โดยก่อนการชกแต่ละครั้ง มาลากอนมักหยิบสร้อยไม้กางเขนขึ้นมาเพื่ออธิษฐานต่อสิ่งศักดิ์สิทธิ์ร่วมกับชาวไทย และเป็นหนึ่งในผู้ที่ไม่ยอมรับคำตัดสินของกรรมการเมื่อครั้งที่ แก้ว เป็นฝ่ายแพ้ โจว ซื่อหมิง นักมวยชาวจีนในรอบชิงชนะเลิศมวยสากลสมัครเล่นรุ่นไลท์ฟลายเวท ในโอลิมปิกฤดูร้อน 2012ค้านสายตา!! แก้วพ่ายจีนได้แค่เหรียญเงิน รวมทั้งต้องการประกาศให้รู้ว่า แก้ว พงษ์ประยูร สมควรเป็นฝ่ายชนะThai boxer Kaeo's dream of Olympic gold medal shattered "เสธ.อ้าย"ตอบโต้ไอบ้า ล้มจัดมวยเยาวชนโลก รุมด่าปล้นเหรียญทอง โกง"แก้ว" ทั้งนี้ มาลากอนได้รับความประทับใจจากชาวไทยหลายคนในระดับเดียวกันกับเกียรติพงษ์ รัชตเกรียงไกร โค้ชวอลเลย์บอลหญิงทีมชาติไทย และชเว ยองซอก โค้ชเทควันโดทีมชาติไทยชาวเกาหลีคนไทยมีฮีโร่ชื่อ “แก้ว พงษ์ประยูร” 

พ.ศ. 2556 โอมาร์ มาลากอน ทำหน้าที่เป็นหัวหน้าผู้ฝึกสอนนักมวยสากลสมัครเล่นทีมชาติไทย ในการแข่งมวยสากลสมัครเล่นชิงแชมป์โลก "ไอบาเวิลด์บ็อกซิ่งแชมเปียนชิพ 2013" ที่จัดขึ้น ณ ประเทศคาซัคสถานฉัตร์ชัยเหนือชั้นสอนเชิงมวยเบลารุสลิ่วชิงแชมป์โลก - สยามสปอร์ตกีฬา - กำปั้นไทยถึงคาซัคฯพร้อมชกไอบาเวิลด์ - แนวหน้า

ใน พ.ศ. 2558 โอมาร์ถูกสมาคมมวยสากลแห่งประเทศไทย ปลดออกจากตำแหน่งหัวหน้าผู้ฝึกสอนโดยลดตำแหน่งลงมาเพียงผู้ฝึกสอน เนื่องจากโอมาร์กระทำการขัดกับนโยบายของสมาคมฯโดยปล่อยให้นักมวยสากลสมัครเล่นทีมชาติไทยชุดเอและบีที่ทำการแข่งขันมวยสากลสมัครเล่นนานาชาติ ชิงถ้วยพระราชทานพระบาทสมเด็จพระเจ้าอยู่หัวฯ ที่เมืองพัทยา จังหวัดชลบุรี ที่เข้าชิงกันเองและปล่อยให้ชกกันแบบไม่เต็มที่ปลดฟ้าผ่า! โอมาร์ มาลากอน หัวหน้าโค้ชมวยสากลชาวคิวบา , เว็บบอร์ดผู้จัดการออนไลน์.

 รางวัลที่ได้รับ 
 วันที่ 21 ธันวาคม พ.ศ. 2555 - รางวัลผู้ฝึกสอนนักกีฬาต่างประเทศดีเด่น วันกีฬาแห่งชาติ 2555 ที่อินดอร์สเตเดี้ยม หัวหมากสยามกีฬารายวัน. ปีที่ 28 ฉบับที่ 10155. วันเสาร์ที่ 22 ธันวาคม พ.ศ. 2555. หน้า 8มวยสยามรายวัน. ปีที่ 20 ฉบับที่ 7054. วันเสาร์ที่ 22 ธันวาคม พ.ศ. 2555. หน้า 2พระแก้ว-โอมาร์-ซุปเปอร์เล็ก ‘มวย’คว้า 3 ยอดเยี่ยม กกท. น็อกเอาต์ฉบับมวยสยาม. ปีที่ 24 ฉบับที่ 2045. วันที่ 26 ธ.ค. 2555 - 1 ม.ค. 2556. ISSN 15135438. หน้า 8
# ปลาหมอเทเมนซิส
ปลาหมอเทเมนซิส (ชื่อพื้นเมือง: Tucanare) ปลาน้ำจืดขนาดใหญ่ชนิดหนึ่ง ในวงศ์ปลาหมอสี (Cichlidae)

มีลักษณะเหมือนกับปลาพีค็อกแบสชนิดอื่น ๆ  แต่มีลำตัวที่เพรียวยาวกว่า มีลักษณะเด่นที่แตกต่างไปจากปลาชนิดอื่น ๆ อย่างเห็นได้ชัด คือ มีสีสันไม่สดใสเท่า แต่มีจุดประสีขาวเห็นชัดเจนตลอดทั้งตัว ขณะที่โคนครีบหางมีจุดสีดำขนาดใหญ่เหมือนปลาพีค็อกแบสทั่วไป ขณะที่ยังเป็นลูกปลาขนาดเล็กจะมีลายแถบยาวสีดำคาดกลางลำตัวตามแนวยาว

ปลาหมอเทเมนซิส มีความยาวโดยเฉลี่ย 75 เซนติเมตร แต่มีรายงานว่าพบขนาดใหญ่ที่สุดถึง 1 เมตร น้ำหนักถึง 12 กิโลกรัมข้อมูลจาก fishbase.org  ปลาเมื่อมีขนาดได้ 60 เซนติเมตร จะมีน้ำหนัก 2 กิโลกรัม นับเป็นชนิดที่มีขนาดใหญ่ที่สุด และมีอัตราการเจริญเติบโตที่เร็วที่สุดในบรรดาปลาพีค็อกแบสทั้งหมด

พบกระจายพันธุ์ในลุ่มแม่น้ำอเมซอน, ริโอเนโกร, อูทูม่า และโอรีโนโก ในทวีปอเมริกาใต้

นิยมตกเป็นเกมกีฬา และเลี้ยงเป็นปลาสวยงาม
# ซานติ กาซอร์ลา
ซานติ กาซอร์ลา กอนซาเลซ (เกิดเมื่อวันที่ 13 ธันวาคม ค.ศ. 1984) เป็นนักฟุตบอลชาวสเปน เล่นให้กับอัสซัดด์ของประเทศกาตาร์ ตำแหน่งปีก สามารถเล่นได้ทั้ง 2 ฝั่ง กาซอร์ลามักได้รับกล่าวถึงในด้านความเร็วและความสามารถในการเปลี่ยนจังหวะการเล่นเกมLa chispa de 'Paquirrín' (The pizazz of 'Paquirrín'); El País  โดยใช้เวลาส่วนมากในการเล่นกับบิยาร์เรอัล ในลาลิกา โดยลงเล่น 253 นัด ยิงประตูได้ 39 ประตู ใน 9 ฤดูกาล

กาซอร์ลาเป็นหนึ่งในผู้เล่นของทีมชาติสเปน ในยูโร 2008 และยูโร 2012 ซึ่งได้ช่วยให้ทีมชนะในการแข่งขันทั้ง 2 ครั้ง

ในพรีเมียร์ลีก ฤดูกาล 2014–15 นัดที่ 22 ที่อาร์เซนอลพบกับแมนเชสเตอร์ซิตี ซึ่งเป็นรองจ่าฝูงในตารางคะแนน ที่สนามอัลติฮัตสเตเดียม กาซอร์ลาเล่นได้อย่างยอดเยี่ยมมาก โดยเป็นผู้ยิงลูกโทษให้กับทีมในนาทีที่ 22 และเป็นผู้ยิงลูกฟรีคิกที่ออลีวีเย ฌีรู วิ่งเข้ามาโหม่งเป็นประตูที่ 2 ให้กับอาร์เซนอล ในนาทีที่ 66 เมื่อจบการแข่งขันอาร์เซนอลชนะไป 0-2 นับเป็นครั้งแรกในรอบ 4 ปีด้วยที่อาร์เซนอลเอาชนะทีมที่อยู่ในอันดับ 4 ทีมแรกของตารางคะแนน ในการแข่งขันนัดเยือน

ในฤดูกาล 2015–16 นัดที่ 13 อาร์เซนอลเป็นฝ่ายบุกไปเยือนเวสต์บรอมมิชอัลเบียน ที่สนามเดอะฮอว์ทอนส์ กาซอร์ลายิงลูกจุดโทษพลาดในท้ายการแข่งขัน ด้วยการลื่นเสียจังหวะ เป็นผลให้อาร์เซนอลเป็นฝ่ายแพ้ไป 2–1
# เอ็กซ์โป 2012
เอ็กซ์โป 2012  หรือชื่อทางการ เอ็กซ์โป 2012 ยอซู ประเทศเกาหลีใต้  เป็นการแสดงนิทรรศการนานาชาติ ที่ได้รับการรับรองโดยองค์การนิทรรศการนานาชาติ (BIE) ซึ่งจัดขึ้นระหว่างวันที่ 12 พฤษภาคม ถึง 12 สิงหาคม พ.ศ. 2555 ที่เมืองยอซู ประเทศเกาหลีใต้ โดยมีธีมของเอ็กซ์โปในรูปแบบ "มหาสมุทรและชายฝั่งแบบมีชีวิต" พร้อมด้วยธีมย่อยของ "การอนุรักษ์และการพัฒนาที่ยั่งยืนของมหาสมุทรและชายฝั่ง", "แหล่งเทคโนโลยีใหม่" และ "กิจกรรมทางทะเลแบบสร้างสรรค์" โดยมีผู้เข้าร่วมกว่า 100 ประเทศรวมถึงองค์กรนานาชาติ และผู้เข้าเยี่ยมชมร่วม 8 ล้านคน

 ธีมซอง 
 ธีมซอง: สตอรี่ส์โทลด์บายเดอะซี (ขับร้องโดย ไอยู)

 ขั้นตอนการคัดเลือกการเป็นเจ้าภาพ 
การประชุมแห่งสำนักนิทรรศการนานาชาติครั้งที่ 142 19:00 น. 26 พฤศจิกายน ค.ศ. 2007 ในปาแลเดอคองเกร, ปารีส ประเทศฝรั่งเศส เมือง ประเทศรอบที่ 1รอบที่ 2ยอซู     6877ทันจาร์   5963วรอตสวัฟ   13-

การเป็นเจ้าภาพ สถานที่จัดงานจะต้องได้รับคะแนนมากกว่า 2/3 เสียงโดยประเทศสมาชิก BIE ในรอบแรกของการโหวต ในแต่ละรอบของการโหวต สถานที่จัดงานที่ได้รับการโหวตน้อยที่สุดจะได้รับการคัดออก และจะมีการโหวตเพิ่มในสถานที่จัดงานที่เหลืออยู่
# กรันตูริสโม (วิดีโอเกม)
กรันตูริสโม   หรือ GT เป็นเกมจำลองการขับรถยนต์เสมือนจริง ออกแบบโดยคาซูโนริ ยามาอูจิ กรันตูริสโม  ได้รับการพัฒนาและจัดจำหน่ายโดยโซนี่คอมพิวเตอร์เอ็นเตอร์เทนเมนต์ ได้วางจำหน่ายในปี 1997 สำหรับเพลย์สเตชัน ซึ่งกลุ่มการพัฒนาของเกมได้ก่อตั้งขึ้นเป็นบริษัทโพลีโฟนีดิจิตัลในปี 1998 หลังจากใช้เวลาห้าปีในการพัฒนา ได้รับการเปิดเผยต่อสาธารณะและการวิจารณ์ได้เป็นอย่างดี รวมยอดขายได้ 10,850,000 ชุดทั่วโลกของวันที่ 30 เมษายน ศ.ค. 2008 และคะแนนเฉลี่ยจาก 95% ใน GameRankings' ที่ได้รวบรวม
# ประเทศบราซิลในโอลิมปิกฤดูร้อน 2012
ประเทศบราซิล เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม ถึง 12 สิงหาคม พ.ศ. 2555 ทีมนักกีฬาจากสาธารณรัฐอุซเบกิสถานมีทั้งสิ้น 265 คน เข้าแข่งขันกีฬา 24 ชนิด

เหรียญรางวัล

| width="78%" align="left" valign="top" |
 เหรียญ ชื่อ กีฬา รุ่น วันที่ได้รับ      ยูโด  Women's 48 kg  28 กรกฎาคม     ยิมนาสติก  Men's rings  6 สิงหาคม   Brazil women's national volleyball team วอลเลย์บอล  Women's volleyball  11 สิงหาคม     ว่ายน้ำ  Men's 400 metre individual medley  28 สิงหาคม     วอลเลย์บอล  Men's Beach Volleyball  9 สิงหาคม   Brazil national under-23 football team ฟุตบอล  Men's football  11 สิงหาคม     มวยสากลสมัครเล่น  Men's middleweight  11 สิงหาคม   Brazil men's national volleyball team วอลเลย์บอล  Men's volleyball  12 สิงหาคม     ยูโด  Men's 60 kg  28 กรกฎาคม     ยูโด  Women's 78 kg  2 สิงหาคม   Rafael Silva  ยูโด  Men's +100 kg  3 สิงหาคม     ว่ายน้ำ  Men's 50m freestyle  3 สิงหาคม     เรือใบ  Star class  5 สิงหาคม     มวยสากลสมัครเล่น  Women's lightweight  8 สิงหาคม     วอลเลย์บอล  Women's Beach Volleyball  8 สิงหาคม     มวยสากลสมัครเล่น  Men's light heavyweight  10 สิงหาคม     ปัญจกีฬาสมัยใหม่  Women's modern pentathlon  12 สิงหาคม

| width="25%" align="left" valign="top" |

แบ่งตามชนิดกีฬา
เหรียญรางวัลแบ่งตามชนิดกีฬาวันที่ไฟล์:Gold medal icon.svgไฟล์:Silver medal icon.svgไฟล์:Bronze medal icon.svgรวมวอลเลย์บอล1214ยูโด 1034ยิมนาสติก 1001มวยสากลฯ 0123ว่ายน้ำ 0112ฟุตบอล 0101เรือใบ 0011ปัญจกีฬาสมัยใหม่ 0011รวม35917
# คิกาลี
คิกาลี (, []) เป็นเมืองหลวงและเมืองที่ใหญ่ที่สุดของประเทศรวันดา ตั้งอยู่เกือบใจกลางของประเทศ เป็นเมืองศูนย์กลางเศรษฐกิจ วัฒนธรรม และการเดินทาง เป็นเมืองหลวงของประเทศใน ค.ศ. 1962 เป็นเมืองที่พักและทำงานของประธานาธิบดีแห่งรวันดา

ภูมิอากาศ

 ประชากร 
thumb|มัสยิดสีเขียวที่ญามิรัมโบ (Nyamirambo)
จากสำมะโนรวันดา ค.ศ. 2012 เมืองคิกาลีมีประชากร 1,132,686 คน โดยอาศัยอยู่ในเมือง 859,332 คน มีความหนาแน่นประชากรอยู่ที่  ตอนเป็นเอกราชใน ค.ศ. 1962 คิกาลีมีประชากร 6,000 คน ส่วนใหญ่มีส่วนเกี่ยวข้องกับถิ่นที่อยู่อาณานิคมของเบลเยียม หลังมีสถานะเป็นเมืองหลวง ประชากรในเมืองจึงเพิ่มขึ้น ถึงแม้ว่ามันยังคงเป็นเมืองเล็กจนถึงคริสต์ทศวรรษ 1970 เนื่องจากนโยบายกีดกั้นการอพยพจากชนบทเข้าเมืองของรัฐบาล ใน ค.ศ. 1978 เมืองนี้มีประชากร 115,000 คน และใน ค.ศ. 1991 มีประชากร 235,000 คน ตัวเมืองเริ่มเสียประชากรจำนวนมากในช่วงการฆ่าล้างเผ่าพันธุ์ใน ค.ศ. 1994 จาก ค.ศ. 1995 เศรษฐกิจเริ่มฟื้นตัวและผู้อพยพชาวตุตซีเริ่มเดินทางกลับมาจากยูกันดา ด้วยปรากฏการณ์นี้ควบคู่กับอัตราการเกิดสูงและการอพยพจากชนบทเข้าเมืองมากขึ้น ทำให้คิกาลีเพิ่มประชากรอย่างรวดเร็วและเติบโตเร็วกว่าแต่ก่อน

จากสำมะโน ค.ศ. 2012 ร้อยละ 51.7 ของประชากรเป็นเพศชาย Rwanda Environment Management Authority สันนิษฐานว่าอัตราชายหญิงที่ต่างมากอาจจะมาจากผู้ชายมีแนวโน้มที่จะอพยพเข้าเมืองเพื่อหางาน ในขณะที่ผู้หญิงยังคงอยู่ในชนบท ร้อยละ 73 ของประชากรมีอายุน้อยกว่า 30 ปี และร้อยละ 94 มีอายุน้อยกว่า 50 ปี ใน ค.ศ. 2018 คะแนนดัชนีการพัฒนามนุษย์ของคิกาลีอยู่ที่ 0.632

จากสำมะโน ค.ศ. 2012 ประชากรส่วนใหญ่ในเมืองนับถือศาสนาคริสต์ โดยร้อยละ 42.1 ระบุว่านับถือนิกายโปรเตสแตนต์ ร้อยละ 36.8 นับถือนิกายโรมันคาทอลิก ศาสนาอิสลามร้อยละ 5.7 พยานพระยะโฮวาร้อยละ 1.2 และนับถือศาสนาอื่นร้อยละ 0.3 ส่วนคนที่ไม่นับถือศาสนามีร้อยละ 3.0

หมายเหตุ
# บัตรเดบิต
thumb|right|225px|ตัวอย่างด้านหลังของบัตรเดบิตทั่วไป:

บัตรเดบิต  เป็นบัตรพลาสติกซึ่งช่วยให้ผู้ถือสามารถเข้าถึงบัญชีธนาคารของตน ณ สถาบันการเงินได้โดยทางอิเล็กทรอนิกส์ บัตรส่วนใหญ่ใช้ชำระราคาแทนเงินสดได้ โดยวิธีส่งข้อความไปยังธนาคารแม่ให้ถอนเงินจากบัญชีของผู้ถือแล้วโอนเข้าสู่บัญชีของผู้รับเงิน และบางบัตรใช้วิธีสะสมมูลค่า เพราะฉะนั้น บัตรเดบิตจึงต่างจากบัตรเครดิตตรงที่อย่างแรกผู้ถือต้องมีเงินอยู่ในบัญชีแล้ว แต่อย่างหลังผู้ถือค่อยชำระเงินจริงภายหลัง นอกจากนี้ ในบางกรณีมีการออกเลขบัญชีต้น (primary account number) สำหรับใช้เฉพาะบนอินเทอร์เน็ต จึงไม่มีการออกบัตรเป็นใบให้

อนึ่ง โดยปกติแล้ว บัตรเดบิตยังอำนวยบริการถอนเงินด่วน กล่าวคือ ทำหน้าที่เสมือนบัตรเอทีเอ็มในการถอนเงินสด ในหลาย ๆ ประเทศ มีการใช้บัตรเดบิตแพร่หลายถึงขนาดที่ลดการใช้เช็คหรือเงินสดไปทั้งหมดหรือบางส่วน และนับตั้งแต่กลางคริสต์ทศวรรษ 2000 เป็นต้นมา บัตรเดบิตซึ่งออกในประเทศหนึ่งสามารถใช้ในอีกประเทศหนึ่งได้ รวมตลอดถึงใช้บนอินเทอร์เน็ตและสื่ออื่น เช่น โทรศัพท์ ก็ได้
# ดาวิด ไอราเปเตียน
ดาวิด วาเลเรียวิช ไอราเปเตียน (David Valeryevich Ayrapetyan; ; เกิดเมื่อ 26 ตุลาคม พ.ศ. 2526) เป็นนักมวยสากลสมัครเล่นชาวรัสเซีย เริ่มมีชื่อเสียงเมื่อได้ครองแชมป์ยุโรปเมื่อ พ.ศ. 2549 และได้เหรียญเงินในการแข่งขันมวยสากลสมัครเล่นชิงแชมป์โลก 

ในการแข่งขันมวยสากลสมัครเล่นชิงแชมป์โลก พ.ศ. 2550 ไอราเปเตียนชนะ Pal Bedak (27-18) ก่อนจะแพ้ โจว ซื่อหมิง23-6. (Results) ส่วนการแข่งขันครั้งถัดมาใน พ.ศ. 2552 เขาเข้าถึงรอบชิงชนะเลิศแต่แพ้ Serdamba Purevdorj จากมองโกเลียได้เพียงเหรียญเงิน ใน พ.ศ. 2554 เขาได้เหรียญทองแดงเมื่อแพ้ให้กับโจว ซื่อหมิงในรอบรองชนะเลิศ

ไอราเปเตียนเข้าแข่งขันกีฬาโอลิมปิกสองครั้ง โดยใน พ.ศ. 2551 เขาแพ้ Georgiy Chygayev ไม่ได้เหรียญรางวัลใดๆ ส่วนใน พ.ศ. 2555 เขาได้เหรียญทองแดงเมื่อแพ้แก้ว พงษ์ประยูรในรอบรองชนะเลิศ
# การเลือกตั้งในกัมพูชา
การเลือกตั้งในกัมพูชามีสองระดับคือสมัชชาแห่งชาติ (ภาษาเขมร: រដ្ឋសភាជាតិ, Radhsphea) มีสมาชิก 123 คน มีวาระการดำรงตำแหน่ง 5 ปี และพฤฒสภา(ภาษาเขมร: ព្រឹទ្ធសភា, Sénat) มีสมาชิก 61 คน แต่งตั้งโดยพระมหากษัตริย์ตามคำแนะนำของพรรคการเมืองในสมัชชาแห่งชาติ กัมพูชาเป็นประเทศที่มีพรรคการเมืองเด่นพรรคเดียว คือพรรคประชาชนกัมพูชา

หลังจากมีการลงนามในสนธิสัญญาปารีส พ.ศ. 2534 ซึ่งถือเป็นการสิ้นสุดสงครามกลางเมืองและการรุกรานของต่างชาติ และการสิ้นสุดการมีกองกำลังติดอาวุธภายในประเทศ (เขมรแดง) เมื่อ พ.ศ. 2541 กัมพูชามีการเลือกตั้งเมื่อ พ.ศ. 2536 2541 และ 2546 การเลือกตั้งครั้งแรกจัดตั้งโดยอันแทค การเลือกตั้งระดับท้องถิ่นเกิดขึ้นครั้งแรกเมื่อเดือนกุมภาพันธ์ พ.ศ. 2545 และสภาชุมชนที่ได้รับเลือกนี้ไปเลือกสมาชิกพฤฒสภาในเดือนมกราคม พ.ศ. 2549

พรรคการเมืองที่มีความโดดเนในกัมพูชาในช่วงที่ผ่านมาได้แก่ พรรคประชาชนกัมพูชา พรรคฟุนซินเปก พรรคสมรังสี พรรคประชาชนกัมพูชาได้ชัยชนะในการเลือกตั้ง 27 กรกฎาคม พ.ศ. 2546 แต่ได้เสียงไม่ถึงสองในสามจึงไม่พอจัดตั้งรัฐบาล การจัดตั้งรัฐบาลเกิดขึ้นสำเร็จเมื่อ 15 กรกฎาคม พ.ศ. 2547 โดยเป็นรัฐบาลผสมระหว่างพรรคประชาชนกัมพูชา และพรรคฟุนซินเปกCountry Assessment Strategy (CAS) for the Kingdom of Cambodia , World Bank, April 18, 2005.

ต้นปี พ.ศ. 2549 พรรคประชาชนกัมพูชาประสบความสำเร็จในการแก้รัฐธรรมนูญ ให้พรรคที่มีคะแนนเสียงมากกว่าร้อยละ 50 หรือพรรคที่มีเสียงส่วนใหญ่ในสมัชชาแห่งชาติได้จัดตั้งรัฐบาล ซึ่งเป็นการลดโอกาสในการจัดตั้งรัฐบาลผสมในอนาคต
 อ้างอิง
# แบรดีไคนิน
แบรดีไคนิน  คือ เพปไทด์ชนิดหนึ่งที่ร่างกายหลั่งออกมาเมื่อเกิดการกระทบกระเทือนหรือเกิดบาดแผล http://www.medplant.mahidol.ac.th/pubhealth/alovera.html มีผลให้หลอดเลือดเกิดการขยายตัวและทำให้สารที่ก่อให้เกิดการอักเสบมาคั่งอยู่ที่บริเวณนี้ อีกทั้งยังทำให้ความดันเลือดลดต่ำลงด้วย โดยแบรดีไคนินถูกค้นพบในปี ค.ศ. 1948 โดย นักสรีรวิทยาและนักเภสัชวิทยาชาวบราซิล 
thumb|350 px|แบรดีไคนิน
thumb|350px
 โครงสร้าง 
แบรดีไคนินประกอบด้วยกรดอะมิโน 9 ตัว มาเรียงกันเป็นสายเพปไทด์ ซึ่งลำดับของกรดอะมิโนประกอบด้วย Arg - Pro - Pro - Gly - Phe - Ser - Pro - Phe - Arg และมีสูตรเอ็มพิริคัล (empirical formula) คือ C50H73N15O11
 การทำงานของแบรดีไคนิน 
แบรดีไคนิน มีผลกระตุ้น β2-adrenergic receptor ที่ผนังเยื่อบุหลอดเหลือด (endothelium) ทำให้เพิ่มการสร้าง nitric oxide และ  prostacyclin (PGI2) ซึ่งสารทั้งสองมีฤทธิ์ทำให้หลอดเลือดขยายตัว และยับยั้งการเกาะกลุ่มของเกล็ดเลือด
 อ้างอิง